लुधियाना। पंजाब के लुधियाना की सेंट्रल जेल में गुरुवार को बवाल हो गया। जेल में बंद कैदियों और पुलिस के बीच यह बवाल हुआ। कैदियों ने जेल तोड़कर भागने की कोशिश की। इस दौरान पुलिस ने हवाई फायरिंग भी की। इसमें कुछ कैदी घायल हो गये। जेल में इस वक्त हालात तनावपूर्ण है।
कैदी लगातार हंगाम कर रहे हैं। स्थिति काफी तनावपूर्ण बनी हुई है, जिसके कारण मेन गेट बंद कर सुरक्षा व्यवस्था बढ़ा दी गयी है। बताया जा रहा है कि जेल में दो गुटों के बीच विवाद हो गया। विवाद की सूचना मिलने पर पुलिस पहुंची तो कैदियों की उनके साथ कहासुनी हो गयी। देखते ही देखते विवाद बढ़ गया और कैदियों ने जेल तोड़कर भागने की कोशिश की।
वहीं भाग रहे कैदियों को पुलिस ने मौके से दबोच लिया और मेन गेट बंद कर दिया है। वहीं बवाल को लेकर पुलिस ने हवाई फायरिंग की। बताया जा रहा है कि लुधियाना की इस जेल में दो हजार से अधिक बंदी हैं। पुलिस ने बताया कि चार कैदियों ने जेल से भागने की कोशिश की थी, जिसे तुरंत दबोच लिया गया है।